Ана Ахматова
Ти знаеш, мъча се в неволя…

Превод от руски: Иван Николов, 1974

chitanka.info

Ти знаеш, мъча се в неволя,

кръвта ми вече занемя.

Но съхранила съм отколе

любов към тверската земя.

Там геранилото въззето

стърчи, извито на дъга,

скрибуцат портички в полето,

дъхти на жито и тъга.

Небето сиво и убито,

под него вятър не звучи…

И смугли селянки, които

ме гледат с укорни очи.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.